Vysockas
Apie gyvenvietę šiaurės vakarų Ukrainoje žr. Vysockas (Sarnai). Vysockas (rus. Высоцк) – miestas Rusijoje, Leningrado srityje, Vyborgo rajone, Suomijos įlankoje (Vyborgo įlankoje) esančioje Vysocko saloje, 30 km nuo Vyborgo. Yra svarbus jūrinis uostas, karinio jūrų laivyno bazė, į miestą ateina geležinkelio atšaka. Tai vienas mažiausių Rusijos miestų. Yra XIX a. Trongzundo tvirtovės liekanos.